Når virksomheder ringer til Beskæftigelsesministeriets jobhotline for at skaffe arbejdskraft, er risikoen for at havne i en telefonkø minimal.

For selvom arbejdsgiverne klager over mangel på arbejdskraft, er det ganske få virksomheder, der kontakter statens hotline, når de har brug for ledige hænder. På et halvt år har Jobservice Danmark, der står for jobtelefonen, modtaget 37 opkald.

Det viser en opgørelse fra Styrelsen for Arbejdsmarked og Rekruttering (STAR), ifølge Fagbladet 3F.

De seneste tal er fra maj, hvor fire virksomheder har kontaktet Jobservice Danmark.